പൂന്തുറ സിറാജ് അന്തരിച്ചു അന്ത്യം അര്ബുദ ബാധയെ തുടര്ന്ന് അന്തരിച്ചത് മൂന്നു തവണ തിരുവനന്തപുരം കോര്പ്പറേഷന് കൗണ്സിലര് ആയിരുന്ന പൊതുപ്രവര്ത്തകന് പി ഡി പി മുന് ആക്റ്റിംഗ് ചെയര്മാനും തിരുവനന്തപുരം നഗരസഭ മുന് കൗണ്സിലറുമായ പൂന്തുറ സിറാജ്57 അന്തരിച്ചു. അര്ബുദ ബാധിതനായി ചികിത്സയിലായിരുന്നു. നേരത്തെ പി.ഡി.പി വര്ക്കിങ് ചെയര്മാനായിരുന്നു. തിരുവനന്തപുരം പൂന്തുറ സ്വദേശിയാണ്. മൂന്നു തവണ തിരുവനന്തപുരം കോര്പ്പറേഷന് കൗണ്സിലര് ആയിരുന്നു. രണ്ടു തവണ പി.ഡി.പി. ലേബലിലും ഒരു തവണ സ്വതന്ത്ര സ്ഥാനാര്ത്ഥിയുമായാണ് സിറാജ് മത്സരിച്ചത്. 1995 ല് മാണിക്യംവിളാകം വാര്ഡില് നിന്നും 2000 ല് അമ്ബലത്തറ വാര്ഡില് നിന്നും പി.ഡി.പി സ്ഥാനാര്ഥിയായി മല്സരിച്ച് തിരഞ്ഞെടുക്കപ്പെട്ടു. 2005 ല് പി.ഡി.പിയില് നിന്ന് പുറത്താക്കപ്പെട്ട സമയത്ത് സ്വതന്ത്രനായാണ് പൂന്തുറ സിറാജ് പുത്തന്പള്ളി വാര്ഡില് മല്സരിച്ചത്. ഇടക്കാലത്ത് പി.ഡി.പി ചെയര്മാന് അബ്ദുന്നാസര് മഅ്ദനിയുമായുള്ള അഭിപ്രായ വ്യത്യാസത്തെ തുടര്ന്ന് പുറത്തുപോയിരുന്നു. പിന്നീട് പാര്ട്ടിയില് തിരിച്ചെത്തി. മഅദനിയുടെ ഭാര്യാ സഹോദരിയുടെ ഭര്ത്താവാണ്.